Приложение № 6

***Извлечение от***

З А П О В Е Д

№ С-РД-04-03/06.01.2023 г.

На основание чл.35, ал.2 от Устройствения правилник на НСИ, чл.16, ал.2 и чл.19, ал.1 от Закона за държавната собственост (ЗДС) и чл. 13, ал.2, чл.43, ал.1 и чл.51 и сл. от Правилника за прилагане на Закона за държавната собственост(ППЗДС)

**I. НАРЕЖДАМ:**

На 15.02.2023 г. от 15.00 часа в стая № 304 , ет. 3 в сградата на Териториално статистическо бюро (ТСБ) - Север, териториално поделение на Националния статистически институт (НСИ), в град Габрово, ул. „Алеко Константинов“ № 65 **да се проведе търг с тайно наддаване** за отдаване под наем на обект **-** обособеначаст от недвижим имот - публична държавна собственост, находящ се на втория етаж в сградата на ТСБ - Север в гр. Габрово, ул. „Алеко Константинов“ № 65, а именно:

**Помещение** с площ от 55.00 кв. м.

**Предназначение на обекта:** за административни дейности, свързани с осъществяване на стопанската/нестопанската дейност на наемателя.

**Мотиви:** Наличие на свободни помещения и възможност за осигуряване на допълнителни средства за капиталови вложения и за подобряване на материалната база и удължаване на експлоатационната годност на сградата.

С оглед на това

**II. ОПРЕДЕЛЯМ:**

1. Срок на наемното правоотношение е 5(пет) години, считано от датата на подписване на приемо-предавателния протокол.
2. Първоначална тръжна наемна цена на базата на оценка, извършена от независим оценител в размер на **264.00 лв.(двеста шестдесет и четири лева) с ДДС**, представляваща месечен наем за посочения обект. В наемната цена не са включени консумативните разходи - електроенергия, вода и др., свързани с ползването на обекта.
3. Преди подписване на договора за наем, наемателят внася в касата на ТСБ - Север или по банковата сметка на ТСБ - Север гаранция в размер на два месечни наема, която се задържа от наемодателя като обезпечение за изпълнение на задълженията по договора от страна на наемателя. Внесената гаранция се възстановява на наемателя в едномесечен срок след прекратяване на договора, при условията посочени в него.
4. Наемът се заплаща до 15-о число на текущия месец по банков път по сметка на ТСБ - Север в ОББ АД: IBAN: BG98UBBS80023112973710; BIC: UBBS BGSF.
5. Консумативните разходи - електроенергия, вода и др., свързани с експлоатацията на обекта, са за сметка на наемателя и се заплащат в срок до 25-о число на месеца, следващ отчитания месец срещу издадена от наемодателя фактура, в брой в касата на ТСБ - Север или по банков път по посочената банкова сметка. Текущите разходи се определят на база контролен електромер и водомер и ежемесечно се засичат от представители на страните, като за целта се подписва двустранен протокол.
6. Такса „битови отпадъци“ се определя пропорционално на ползваната част от сградата и се заплаща в 7-дневен срок, след датата на която наемодателят е уведомил писмено наемателя за съответната стойност.
7. Достъпът до обекта за служители на наемателя е неограничен.
8. Условия и изисквания към кандидатите:

Могат да участват български и чуждестранни физически и юридически лица и/или техни обединения.

Кандидатът подава заявление за участие в търга (по образец), заедно с изискуемите в тръжната процедура документи и писмено ценово предложение.

1. Депозит за участие в търга - 15.00 лв. (петнадесет лева), определен съгласно чл.43, ал.6 от ППЗДС.

Възстановяването на депозитите на некласираните кандидати се извършва в срок от три работни дни след изтичане на срока за подаване на жалби срещу заповедта за определяне на кандидата, спечелил търга.

Депозитите на кандидатите в търга, класирани на първо и второ място, се освобождават в срок до три дни след подписване на договора.

Депозитът се задържа в следните случаи:

* когато кандидатът, взел участие в търга, оттегли предложението си след изтичане на срока за подаване на заявление;
* когато кандидат, взел участие в търга подаде жалба – до решаване на спора по съдебен ред;
* когато кандидат, взел участие в търга, е класиран на първо или второ място при отказ за сключване договор за наем на обекта.

Депозитът на кандидата, с който се сключи договор за наем, се преобразува в част по гаранцията по т.3.

1. Дати за оглед на обекта - от първата публикация на обявата в национален ежедневник и местен вестник до 10.02.2023 г. вкл. от 10.00 до 16.00 ч. След заявка на телефон 066/819733 – Ивета Иванова.
2. Внасяне на депозита за участие - от датата на публикацията на обявата в ежедневник до 10.02.2023 г. включително - в касата на ТСБ - Север или по банковата сметка на ТСБ - Север в ОББ АД: IBAN: BG98UBBS80023112973710; BIC: UBBS BGSF.
3. Заявленията за участие, заедно с ценовите предложения на кандидатите, се приемат до 16.00 ч. на 10.02.2023 г. вкл. в деловодството на ТСБ - Север в гр. Габрово, ул. „Алеко Константинов“ № 65 ет.3, стая № 302.
4. Критерий за оценка на предложенията - най-висока предложена наемна цена.

**III. УТВЪРЖДАВАМ:**

Следната тръжна документация:

1. Обява за насрочване на търг с тайно наддаване за отдаване под наем на обект - част от недвижим имот - публична държавна собственост, находящ се на втория етаж в сградата на ТСБ - Север в гр. Габрово, ул. „Алеко Константинов“ № 65;
2. Предназначение на отдавания под наем обект и условия за експлоатацията му;
3. Задължителни документи за участие в конкурса;
4. Декларация, че кандидатът не е в производство по несъстоятелност или ликвидация;
5. Декларация за липса на задължения към НСИ, както и на задължения по смисъла на чл.162, ал.2 от ДОПК към държавата и общините;
6. Декларация за оглед на обекта;
7. Декларация за съгласие за обработка на лични данни;
8. Извадка от настоящата заповед, без имената на членовете на комисията;
9. Проект на договор за наем;
10. Образец на ценово предложение;
11. Образец на заявление за участие в търга;
12. Регистър на постъпилите заявления за участие в търга;
13. Схема на обекта.

**IV. НАЗНАЧАВАМ**

1. Комисия за разглеждане на подадените заявления за участие в търга, както и на ценовите предложения на кандидатите, в състав:

**Председател:** ………………………………………………………………..

**Членове:**

- ……………………………………………………………………………....

- ………………………………………………………………………………

**Резервни членове:**

* …………………………………………………………………………...
* …………………………………………………………………………...

(*Съгласно т. 4 от настоящия раздел на заповедта съставът на комисията не се обявява*)

1. Със задача да организира и проведе търга при следната процедура:
   1. Комисията, след като получи от деловодството на ТСБ - Север документите на кандидатите за участие в търга, да отвори подадените пликове по реда на постъпването им и да се запознае с редовността на приложените документи, да провери наличието и редовността на документите и да отстрани от участие кандидатите с липсващи или нередовни документи.
   2. Комисията да проведе търга при стриктно спазване на изискванията на чл.51 - 54 от ППЗДС.
   3. Комисията в три дневен срок от датата на търга да представи протокол за разглеждане, оценяване и класиране на ценовите предложения на кандидатите и проект на заповед за определяне на наемател.
   4. След издаване на заповедта за определяне на наемателя, председателят на комисията да уведоми писмено кандидатите, взели участие в търга, по реда на Административнопроцесуалния кодекс. Заповедта да се обяви на видно място в сградата на ТСБ - Север в гр. Габрово, ул. „Алеко Константинов“ № 65 и на интернет страницата на НСИ.
2. Председателят на комисията да организира публикуването на Обявата за търга в един национален ежедневник и в един местен вестник в гр. Габрово, както и на интернет страницата на НСИ съгласно изискванията на чл.44, ал.1 от ППЗДС.
3. Извлечение от заповедта (с изключение на състава на комисията) да се обяви на видно място в сградата на ТСБ - Север в гр. Габрово, ул. „Алеко Константинов“ № 65.

Изпълнението на заповедта възлагам на председателя на комисията.

Контрол по изпълнението на заповедта възлагам на началник на отдел „Обща администрация“ в ТСБ - Север.

Заповедта да се връчи на посочените лица за сведение и изпълнение.

**ДИРЕКТОР НА ТСБ - СЕВЕР: Диана Самхарадзе**